Dutchè Bourgonne
Ech Dutchè Bourgonne ch’est unne anchienne princhipautè fiodale du roéïaume ed Franche inte ches IX pi XV sièkes qui s’truvoét in Bourgonne. À partir ed 1006, ech dutchè il étoét gouvernè succhessivmint per deus lingnèes d’sang roéïal, ches Capéciens pi Valois. Aprés ch’mariache à Filipe ech Hardi avuc Margrite ed Flande, ches Valois-Bourgonne is font unne tèl estinsion à ch’Dutchè Bourgonne avuc el Flande pi unne grande partie d’ches Bos-Péis inte 1363 pi 1477 qu’ches ducs ed Bourgonne is pinstte byin nin foaire un Étot nin-dépindant.

Moais ch’dévlopmint abile-lo il intrainne ches méfianches pi finalmint unne coalicion étrangère ed singneurs franchoés pi suisses qui vont inflidger unne série d’défoaites à ches Bourdgingnons pi à leus duc, Carles ech Téméroaire
(i vo ète ech darin duc Bourgonne).

Aprés cho, l’Bourgonne a dvyint un gouvernmint pi unne généralitè au roéïaume ed Franche avuc un parlmint à Dijon, ch’chef-liu Bourgonne. Ches mimbes au Parlmint Bourgonne is étoétte lonmès Messire Chaicun (ch’est du bourdgingnon, in picard cho vut dire Messire Chatchun) ; cho o durèrent dusqu’à l’Révolucion franchoése.

Vir étou 
 Étots del moéson d’Bourgonne
Histoère
Franche
Jografie